DUSIT ออกหุ้นกู้ 1 พันลบ. ชูดอกเบี้ย 5% ขายสถาบัน-รายใหญ่ 2-7 ธ.ค.
DUSIT ออกหุ้นกู้ 1 พันลบ. อายุ 2 ปี ชูดอกเบี้ย 5% ขายสถาบัน-รายใหญ่ 2-7 ธ.ค. เพื่อนำเงินไปชำระเงินกู้ยืมและเป็นทุนหมุนเวียน
DUSIT ออกหุ้นกู้ 1 พันลบ. อายุ 2 ปี ชูดอกเบี้ย 5% ขายสถาบัน-รายใหญ่ 2-7 ธ.ค. เพื่อนำเงินไปชำระเงินกู้ยืมและเป็นทุนหมุนเวียน
26 พ.ย. 2564

บริษัท ดุสิตธานี จำกัด (มหาชน)  หรือ DUSIT  ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ไม่มีประกันของบริษัท ครั้งที่ 2/2564 มูลค่าไม่เกิน 1,000 ล้านบาท โดยแบ่งเป็นจำนวนเสนอขายไม่เกิน 500 ล้านบาท และจำนวนที่สำรองเพื่อเสนอขายเพิ่มเติมอีกไม่เกิน 500 ล้านบาท หุ้นกู้มีอายุ 2 ปี ครบกำหนดไถ่ถอนปี พ.ศ.2566 มีอัตราดอกเบี้ยคงที่ 5% ต่อปี ชำระดอกเบี้ยทุก 6 เดือนตลอดอายุหุ้นกู้
บริษัทจะโดยเสนอขายต่อผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 2-3 และ 7 ธันวาคม 2564 ผ่านผู้จัดการการจำหน่าย ได้แก่ บล.ไอร่า บล.เมย์แบงก์ (ประเทศไทย) บล.ฟินันเซีย ไซรัส บล.กรุงไทย ซีมิโก้ และ บล.ทรีนีตี้ โดยมี บริษัท ไอร่า แอดไวเซอรี่ จำกัด เป็นที่ปรึกษาทางการเงิน
โดยบริษัท ทริสเรทติ้ง จำกัด จัดอันดับความน่าเชื่อถือของหุ้นกู้ที่ระดับ “BBB-” แนวโน้มอันดับเครดิต “Negative” เมื่อวันที่ 14 ตุลาคม 2564
ทั้งนี้บริษัทมีวัตถุประสงค์นำเงินไปชำระเงินกู้ยืมสถาบันการเงินและเป็นทุนหมุนเวียน รองรับค่าใช้จ่ายในการบริหารและเพิ่มสภาพคล่องในการดำเนินธุรกิจในสถานการณ์โควิด-19